Source: http://docplayer.fi/793339-Johan-spoov-erkka-syvalahti-masennuslaakkeet-kayttoaiheet-ja-hoidon-periaatteet-laakelaitos-lakemedelsverket-national-agency-for-medicines-kela.html
Timestamp: 2017-09-23 20:20:58+00:00
Document Index: 6216830

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Johan Spoov. Erkka Syvälahti MASENNUSLÄÄKKEET. Käyttöaiheet ja hoidon periaatteet LÄÄKELAITOS LÄKEMEDELSVERKET NATIONAL AGENCY FOR MEDICINES KELA - PDF
Johan Spoov. Erkka Syvälahti MASENNUSLÄÄKKEET. Käyttöaiheet ja hoidon periaatteet LÄÄKELAITOS LÄKEMEDELSVERKET NATIONAL AGENCY FOR MEDICINES KELA
Download "Johan Spoov. Erkka Syvälahti MASENNUSLÄÄKKEET. Käyttöaiheet ja hoidon periaatteet LÄÄKELAITOS LÄKEMEDELSVERKET NATIONAL AGENCY FOR MEDICINES KELA"
1 Johan Spoov. Erkka Syvälahti K A P S E L I 3 2 MASENNUSLÄÄKKEET Käyttöaiheet ja hoidon periaatteet LÄÄKELAITOS LÄKEMEDELSVERKET NATIONAL AGENCY FOR MEDICINES KELA
2 MASENNUSLÄÄKKEET Käyttöaiheet ja hoidon periaatteet
4 ALKUSANAT Masennuksen hoito on muuttunut viime vuosina enemmän kuin muiden mielenterveysongelmien hoito. Ensimmäinen masennuksen lääkehoitoa käsittelevä Kapseli tuli tilanteeseen, jossa vaikeat masennustilat näyttivät yleistyneen ja niiden tunnistamiseen kiinnitettiin huomiota. Tämä on yhdessä uudenlaisten masennuslääkkeiden kauppaan tulon myötä johtanut myös meillä lääkkeiden lisääntyneeseen käyttöön. Psykiatrit määräävät vain noin kolmasosan masennuslääkkeistä, mistä päätellen myös muussa terveydenhuollossa tarvitaan tietoa tältä alueelta. Lääkehoito ei koskaan yksinään ratkaise mielenterveyden ongelmia, mutta toivomme tästä päivitetystä Kapselista olevan hyötyä silloin, kun muun hoidon tukena tarvitaan masennuslääkitystä. Hannes Wahlroos Ylijohtaja, professori Lääkelaitos Jorma Huuhtanen Pääjohtaja Kansaneläkelaitos
6 ESIPUHE Depressio eli masennustila on varsin yleinen mielenterveyden häiriö, sillä ainakin 6 % sekä aikuisista että lapsista sairastaa sitä tiettynä ajankohtana Suomessa. Yksittäiset masennusoireet ovat monin verroin yleisempiä. Viime vuosikymmeninä etenkin lievät ja keskivaikeat depressiot näyttävät lisääntyneen. Perusterveydenhuollon selvityksissä depression esiintyvyys on ollut %, joten masennuksesta kärsivät käyttävät perusterveydenhuollon palveluja keskimääräistä enemmän. Vähäisetkin masennusoireet lisäävät palvelujen käyttöä ja työstä poissaoloja. Vaara masennustilan pitkittymiseen ja uudelleen sairastumiseen on huomattava, ja depressioon liittyy myös merkittävää ylikuolleisuutta sekä itsemurhien että somaattisten tautien takia. Lasten ja nuorten masennus on aikaisemmin tiedettyä yleisempää. Epidemiologisessa selvityksessä vakavan masennuksen esiintyvyys 8 9-vuotiailla suomalaislapsilla oli 3,8 % ja pitkäaikaisen masennuksen esiintyvyys 8,6 %. Erityisen ongelmallista on, että vanhemmat ja opettajat tunnistavat vain noin puolet kliinisesti masentuneista lapsista. Lasten masennukselle on tyypillistä, että oireet kestävät pitkään ja uusiutuvat myöhemmin. Vakavan masennuksen kesto lapsuusiässä oli keskimäärin 7,5 kuukautta ja pitkäaikaisen masennuksen kesto keskimäärin 45 kuukautta. Vakava masennus uusiutui viiden vuoden kuluessa 72 %:lla ja pitkäaikainen masennus 62 %:lla potilaista. Nuoruusiässä vakavan masennuksen esiintyvyys on 5 % ja pitkäaikaisen masennuksen 10 %. Nuoruusiässä tytöillä on masennusta selvästi enemmän kuin pojilla, ja tytöt tekevät poikia enemmän itsemurhayrityksiä. Pojat tekevät kuitenkin enemmän itsemurhia. Lapsuusiän masennus lisää todennäköisyyttä sairastua masennukseen nuoruusiässä. Siihen liittyy myös suurentunut todennäköisyys varhaisaikuisuudessa tehtyihin itsemurhiin. Masentuneilla lapsilla ja nuorilla oli 18 vuoden seurantatutkimuksessa nelinkertainen riski sairastua uudelleen depressioon. Masennustilojen tunnistaminen ja hoito ovat erityinen haaste terveydenhuollolle. Hyvä hoito edellyttää jatkuvuutta ja sopivien hoitomuotojen valintaa. Masennuslääkkeet ovat ainakin alkuvaiheessa keskeinen hoitomuoto vaikeissa ja keskivaikeissa masennustiloissa. Valtaosa avohoidon potilaista käyttää uusia, viime vuosina markkinoille tulleita lääkkeitä, jotka ovat trisyklisiä masennuslääkkeitä helppokäyttöisempiä ja turvallisempia. Trisykliset masennuslääkkeet ovat edelleen käyttökelpoisia ja riittävinä annoksina käytettyinä tehokkaita. Uudetkaan masennuslääkkeet eivät ole haitattomia, minkä lisäksi ne ovat selvästi kalliimpia hoitovaihtoehtoja. Väestössä esiintyy ahdistuneisuusoireita vähintään yhtä paljon kuin masennusoireita. Niistäkin on merkittävää haittaa, jos ne ovat voimakkaita tai jos ne liittyvät masennusoireisiin. Ahdistuneisuushäiriöitä on totuttu hoitamaan bentsodiatsepiineilla, mutta monet häiriöt helpottuvat myös masennuslääkkeillä. Muista masennuslääkkeisiin reagoivista sairauksista merkittävimpiä on pitkäaikainen kipuoireyhtymä, jonka ymmärtämisessä ja hoidossa tulee ottaa huomioon myös psykososiaaliset tekijät. Olemme korostaneet erityisesti masennuksen tunnistamista ja käyneet läpi masennuslääkkeiden käyttöä seuraten ICD-10-tautiluokitusta, joka ohjaa melko hyvin lääkehoitoa. On syytä kuitenkin muistaa, että hoitomuodon valinnassa on tärkeää selvittää potilaan anamneesi eikä pelkkiä oireita. Vaikka seuraavassa keskitytään lääkehoidon periaatteisiin, ei koskaan voi korostaa liiaksi potilas-lääkärisuhteen jatkuvuuden eikä psykoterapeuttisen, potilaan elämysmaailmaa ymmärtämään pyrkivän ja tukevan asenteen merkitystä hoidon onnistumisessa. Lapsia ja nuoria hoidettaessa on erityisen tärkeää ottaa huomioon myös perheen olosuhteet ja sosiaalinen verkosto. Tämä Kapseli on ajanmukaistettu vuoden 1996 ilmestyneestä Kapselista nro 25, jonka asiantuntijoiden panos näkyy uudistetussakin tekstissä. Syyskuussa 2003 Johan Spoov Erkka Syvälahti
8 SISÄLTÖ 1 MASENNUSLÄÄKKEISIIN REAGOIVIEN HÄIRIÖIDEN ESIINTYVYYDESTÄ JA TUNNISTAMISESTA Masennussairaudet Esiintyvyys Oireet Masennustila (F32) ja toistuva masennus (F33) Pitkäaikainen masennus (F34.1) Kaksisuuntainen mielialahäiriö (F31) Masennusoireinen käytöshäiriö (F92.0) Liitännäisoireet Ikäryhmiin ja sukupuoleen painottuvat oireet Somaattisiin sairauksiin liittyvä masennus Somaattisiin sairauksiin liittyvät masennusta muistuttavat oireet Elimellinen mielialahäiriö (F06.3) Somaattisiin sairauksiin liittyvä reaktiivinen masennus Lääkkeiden aiheuttamat masennustilat Ahdistuneisuushäiriöt Esiintyvyys Oireet Yleistynyt ahdistuneisuushäiriö (F41.1) Sosiaalisten tilanteiden pelko (F40.1), paniikkihäiriö (F41.0) ja julkisten paikkojen pelko (F40.0) Sekamuotoinen ahdistus ja masennustila (F41.2) Lapsuuden eroahdistushäiriö (F93.0) Elimellinen ahdistuneisuushäiriö (F06.4) Lääkkeiden, nautintoaineiden ja huumeiden aiheuttama ahdistus Masennuslääkkeille reagoivat muut häiriöt Pakko-oireinen häiriö (F42) Traumaperäinen stressireaktio (F43.1) Syömishäiriöt (F50) Alkoholiriippuvuus (F10.2) sekä käytös- ja hillitsemishäiriöt (F63) Premenstruaalinen oireyhtymä (N94.3) ja premenstruaalinen dysforia Kiputilat Ruumiillisissa sairauksissa esiintyvä kipu Pitkäaikainen kipuoireyhtymä (F45.4) MASENNUSLÄÄKKEIDEN OMINAISUUDET Lääkkeet masennuksen hoidon työkaluina Masennuslääkkeiden luokittelua Epäselektiiviset monoamiinien takaisinoton estäjät eli trisykliset masennuslääkkeet Selektiiviset serotoniinin takaisinoton estäjät Selektiiviset MAOn estäjät Muita masennuslääkkeitä Psykoosilääkkeet ja yhdistelmävalmisteet masennuksen hoidossa Mielialan tasaajalääkkeet kaksisuuntaisen mielialahäiriön masennusjakson hoidossa Alpratsolaami ja buspironi Rohdosvalmisteet: Mäkikuisma
9 3 MASENNUSLÄÄKKEIDEN METABOLIA, INTERAKTIOT JA PITOISUUSMÄÄRITYKSET Trisykliset masennuslääkkeet Selektiiviset serotoniinin takaisinoton estäjät Selektiiviset MAOn estäjät Muut masennuslääkkeet Masennusläääkkeiden pitoisuusmääritykset MASENNUSLÄÄKKEIDEN KÄYTÖN YLEISIÄ PERIAATTEITA Psykiatrisen potilaan kokonaisvaltainen hoito Masennussairauksien hoito Ahdistuneisuushäiriöiden hoito MASENNUSSAIRAUKSIEN LÄÄKEHOITO Masennustilat Masennusjakson lääkehoito Masennuslääkkeen valintaan liittyviä näkökohtia Väsyttävä vai ei-väsyttävä masennuslääke? Painonmuutokset Itsemurhavaara Eturauhasvaivoista, glaukoomasta, kuivasta suusta tai ummetuksesta kärsivät potilaat Diabetes Sydänsairaudet Kouristusalttius Vaikea-asteinen masennustila ja masennustila, johon liittyy somaattinen oireyhtymä Epätyypillinen masennus Tavanomaiselle lääkehoidolle hoitoresistentti masennus Masennustilan lääkityksen ylläpito Muut kuin varsinaiset masennuslääkkeet Toistuva masennus Toistuvan masennusjakson hoito Ylläpito eli estohoito Pitkäaikainen masennus Toistuvat lyhyet masennusjaksot Kaksisuuntainen mielialahäiriö MASENNUSLÄÄKKEET AHDISTUNEISUUSHÄIRIÖSSÄ Yleistynyt ahdistuneisuushäiriö Sosiaalisten tilanteiden pelko Paniikkihäiriö Julkisten paikkojen pelko (agorafobia) Sekamuotoinen ahdistus- ja masennustila MASENNUSLÄÄKKEET MUISSA HÄIRIÖISSÄ Pakko-oireinen häiriö Traumaperäinen stressireaktio Syömishäiriöt Alkoholiriippuvuus sekä käytös- ja hillitsemishäiriöt
10 7.5 Premenstruaalinen oireyhtymä Kiputilat Ruumiillisissa sairauksissa esiintyvä kipu Pitkäaikainen kipuoireyhtymä MASENNUSLÄÄKKEET ERITYISRYHMIEN HOIDOSSA Raskaus ja sen jälkitila sekä imetys Masennuksen hoito synnytyksen jälkeen Lapset ja nuoret Vanhukset YHTEENVETO MASENNUSLÄÄKKEIDEN KULUTUS JA KUSTANNUKSET Kulutus avo- ja laitoshoidossa Käyttö ja kustannukset Kelan korvaustietojen perusteella Kulutus Pohjoismaissa KIRJALLISUUTTA
12 11 1 MASENNUSLÄÄKKEISIIN REAGOIVIEN HÄIRIÖIDEN ESIINTYVYYDESTÄ JA TUNNISTAMISESTA 1.1 Masennussairaudet Esiintyvyys Masennusoireita esiintyy eri tutkimusten mukaan %:lla naisista ja %:lla miehistä. Diagnoosi edellyttää useamman masennusoireen esiintymistä erilaisina tautiluokituksen mukaisina oireyhtyminä. Tämän lisäksi ICD-10-tautiluokituksessa masennussairauksiksi luetaan myös lievempiä ja lyhytkestoisempia masennusoireyhtymiä, jotka aikaisemmin on luettu masennusoireisiin. Suomessa masennussairauksia on arvioitu esiintyvän noin 6 %:lla aikuisväestöstä. Terveys tutkimuksessa 7 % naisista ja 4 % miehistä oli kärsinyt vakavan masennustilan jakson viimeksi kuluneiden 12 kuukauden aikana. Elinikäinen riski sairastua depressioon on naisilla % ja miehillä %. Suomessa työttömyys ja alempi sosiaaliryhmä lisäävät masennussairauden vaaraa jopa kaksinkertaiseksi muuhun väestöön verrattuna. Muita riskitekijöitä ovat tupakointi ja viikoittainen juopuminen. Masennuslääkkeiden käyttö 1990-luvulla lisääntyi Norjassa samaan tahtiin kuin Suomessa, vaikka siellä ei ollut lamaa. Laman jälkeen ja työttömyyden vähennyttyä Suomessa on masennuslääkkeiden käyttö edelleen lisääntynyt. Lääkärin on tärkeää tietää, että hoitoon hakeutuvilla somaattisilla potilailla masennussairauksien esiintyvyys on jopa 2 3 kertaa suurempi kuin väestössä keskimäärin. Nuorempien henkilöiden masennus näyttää 1990-luvulla lisääntyneen, ja esiintyvyyden huippu on siirtynyt ikäryhmään vuotiaat. Piilevä hoidon tarve on suuri, ja huolimatta masennuslääkkeiden lisääntyneestä käytöstä jää suomalaisten tutkimusten mukaan suurin osa potilaista erityisesti nuoremmissa ikäluokissa edelleen hoitamatta. Masennuksen hoito ei kohdennu optimaalisesti. Masennustilat saattavat jäädä tunnistamatta, vaikka juuri usean masennusoireen esiintymisen yhdessä pitäisi auttaa diagnoosin teossa. Tämä johtuu osittain siitä, että depressiopotilaat ovat usein kyvyttömiä kuvaamaan oireitaan ja psyykkisiä tuntemuksiaan. Lääkärin huomio keskittyy helposti vain somaattisiin vaivoihin. Epäillessään masennusta lääkärin tulisikin kysyä melko aktiivisesti potilaan oireista ja tuntemuksista, muuten masennus saattaa jäädä tunnistamatta Oireet Masennussairaudet saattavat jäädä tunnistamatta myös siksi, että ne tulkitaan ymmärrettäviksi tai ohimeneviksi reaktioiksi. Aito surureaktio tai traumaperäinen stressireaktio voi pitkittyessään lamata mielen ja muuttua masennustilaksi, joka tulisi tunnistaa. On tärkeää diagnosoida mm. somaattisesti sairaiden, vanhusten ja persoonallisuushäiriöitä potevien reaktiiviset masennustilat. Masennussairauden tai -tilan diagnoosi voi viivästyä, jos samanaikaisen sairauden, kuten ahdistuneisuushäiriön, oireet vallitsevat. Depression diagnoosin osuvuutta voidaan tarvittaessa parantaa käyttämällä seulontakyselyä. Sopivia depressioseuloja on kehitetty myös Suomessa (esim. DEPS-seula). Toisaalta masennustilan muutoksia ja hoidon vaikutuksia voidaan seurata erilaisilla arviointiasteikoilla, joita monet pitävät käytännön työssä hyödyllisinä paneuduttuaan niiden käyttöön esimerkiksi kliinisten lääketutkimusten yhteydessä. Masennustilojen diagnostiset oireet on esitetty taulukossa 1 ja masennuslääkkeisiin parhaiten reagoivat masennussairaudet on esitetty kuvassa 1. Masennustila (F32) ja toistuva masennus (F33) Masennustilan ja toistuvan masennuksen jako lievään, keskivaikeaan ja vaikeaan perustuu oireiden määrään ja vaikeusasteeseen. Niissä esiintyy vähintään kaksi kolmesta keskeisestä diagnostisesta masennusoireesta: masentunut mieliala, joka voi ilmetä lapsilla ja nuorilla ärtyneisyytenä, kiinnostuksen/mielihyvän kokemisen vaikeus (anhedonia) ja poikkeuksellinen väsymys. Oireiden kesto on vähintään kaksi viikkoa tai lyhyemmänkin aikaa, mikäli ne ovat epätavallisen rajuja.
13 12 Taulukko 1. Masennustilan ja toistuvan masennuksen oireita Diagnoosiin vaadittavat oireet masentunut mieliala kiinnostuksen puute tarmon puute/uupumus Lisäoireita + arvottomuuden kokeminen + kohtuuttomat itsesyytökset + itsemurha-ajatukset + uni tai + ruokahalu tai + keskittymisvaikeudet + psykomotoriset muutokset Lievässä masennustilassa (F32.0) ja toistuvan masennuksen lievässä masennusjaksossa (F33.0) esiintyy yhteensä vähintään neljä diagnostista masennusoiretta, ja toimintakyky on heikentynyt, vaikka mikään oireista ei ole vaikea-asteinen. Keskivaikeissa masennuksissa (F32.1 ja F33.1) esiintyy yhteensä vähintään kuusi diagnostista masennusoiretta ja toimintakyky on merkittävästi heikentynyt. Vaikeissa masennuksissa (F32.2 ja F33.2) esiintyy kaikkien kolmen keskeisen diagnostisen masennusoireen lisäksi valtaosa muistakin diagnostisista masennusoireista, ja osa oireista on vaikea-asteisia ja toimintakyky on romahtanut (taulukko 1). Valtaosalla potilaista on masentunut mieliala ja/tai anhedonia (mielihyvän kokemisen vaikeus). Kuitenkin nämä oireet saattavat jäädä toteamatta, jos lääkäri ei aktiivisesti kysy niistä. Potilas saattaa sanoa, ettei hän koe itseään masentuneeksi ja että hän osaa tuntea mielihyvää. Tarkemmin kysyttäessä kuitenkin saattaa ilmetä, ettei hän kykenekään innostumaan tai ilahtumaan tavanomaisesti ja että seksuaalielämä on ollut lamassa viikkoja. Joillakin potilailla voimakkaat häpeäntunteet estävät masentuneen mielialan, anhedonian ja muiden psyykkisten mielialaoireiden, kuten arvottomuuden- ja syyllisyydentunteiden sekä itsemurha-ajatusten, tietoisen kokemisen, ja somaattistyyppiset oireet hallitsevat taudinkuvaa. Masennukseen liittyy selvästi suurentunut itsemurhavaara, joka on eri tutkimusten mukaan miehillä 5 29-kertainen ja naisilla kertainen normaaliväestöön verrattuna. Useilla potilailla ei ole muuta tapaa avunpyyntöönsä kuin masennuksen somaattistyyppisten oireiden valittaminen. Yleisiä oireita ovat uupuminen, keskittymisvaikeudet, häiriintynyt uni, lisääntyneeseen tai vähentyneeseen ruokahaluun liittyen painonmuutokset sekä psykomotorinen hidastuminen tai kiihtymys sekä erilaiset kivut. Päivittäistä tai lähes päivittäistä väsymystä ilmenee noin 9 %:lla vuotiaista suomalaisista, ja se liittyy noin neljäsosalla näistä keskivaikeaan tai vaikeaan masennustilaan. Edmontonilaisen väestötutkimuksen mukaan merkittävää uupumusta esiintyi tai oli aiemmin elämän aikana esiintynyt kahdella kolmasosalla henkilöistä, joilla on ollut masennustila, mutta vain 3 %:lla henkilöistä, joilla Kuva 1. Lääkehoitoihin reagoivat masennustilat 4 ICD-10:n masennus- oiretta Masennustila ja toistuva masennus Krooninen masennustila Pitkäaikainen masennus Kaksi viikkoa Kaksi vuotta
14 13 sitä ei ole ollut. Yhdysvaltalaisessa NIMH- ECA-tutkimusaineistossa uupumus yksittäisenä oireena lisäsi selvästi vaaraa sairastua vuoden aikana ensimmäiseen masennustilaan miehillä lähes seitsemänkertaiseksi ja naisilla kaksi ja puolikertaiseksi verrattuna henkilöihin, joilla ei esiintynyt yksittäisiä masennusoireita. Eri tutkimustulosten perusteella näyttääkin siltä, että uupumus olisi usein masennusalttiiden henkilöiden tapa reagoida stressiin. Masennukselle alttiita eli henkilöitä, jotka ovat sairastaneet tai tulevat sairastamaan masennustilan, on arvioitu olevan noin 20 % väestöstä. Joidenkin potilaiden kohdalla olisi helpompaa pitää vaikkapa yhteiskunnan ongelmia uupumuksen varsinaisena syynä, vaikka nämä lienevät vain laukaisevia tekijöitä. Lievissä ja keskivaikeissa masennuksissa ilmaistaan viidennellä merkillä (esim. F33.11) ns. somaattinen oireyhtymä (melankolinen muoto). Siinä potilaalla esiintyy usein ruokahaluttomuutta ja painonlaskua. Psykomotorinen hidastuminen, mielialan jähmeys ja anhedonia liittyvät toisiinsa muita kiinteämmin ja muodostavat erään muodon somaattista oireyhtymää. Agitoituneessa muodossa esiintyy psykomotorista kiihtymystä ja usein aamuyön heräämistä ja masennuksen pahenemista aamulla sekä vaikea-asteista ruokahalun menetystä. Psykoottisella masennustilalla (F32.3) ja toistuvan masennuksen psykoottisella masennusjaksolla (F33.3) tarkoitetaan masennussairauksia, joihin liittyy harhaluuloja tai hallusinaatioita. Tilat ovat melko harvinaisia, mutta niistä aiheutuu vaikeita ongelmia, mikäli niitä ei tunnisteta ajoissa. Epätyypillinen masennustila (F32.8) ja toistuva epätyypillinen masennus (F33.8) ovat uusia käsitteitä, joiden rajat ovat vasta hahmottumassa. Niiden oireista liikaunisuus ja voimakas väsymys, lyijyjäsenet, näyttävät liittyvän selvästi toisiinsa. Muina oireina mainitaan usein lisääntynyt ruokahalu tai makeanhimo ja psyykkinen yliherkkyys, joka voi ilmetä ärtyneisyytenä tai korostuneena hylätyksi tulemisen pelkona. Pitkäaikainen masennus (F34.1) Jopa joka neljännen masennuspotilaan oireet kroonistuvat ja kestävät yli kaksi vuotta. Masennustilan tai toistuvan masennuksen oireet voivat jatkua vuosia tai ne voivat parantua vain osittain niin, että osa oireista pitkittyy. Pitkäaikaisessa masennuksessa eli dystymiassa potilas on vuosia alakuloinen, mihin voi liittyä toivottomuutta, mutta masennuksen oireet eivät riitä masennustilan tai toistuvan masennuksen diagnoosiin. Aikaisemmin puhuttiin usein depressiivisestä neuroosista, neuroottisesta depressiosta tai depressiivisestä persoonallisuudesta. Pitkäaikaista masennusta voi olla vaikea erottaa persoonallisuushäiriöistä. Alakuloisuus kestää vuosia, mutta joskus potilas on oireeton vain muutamia päiviä tai viikkoja. Jos oireet vaihtelevat, ne eivät kestä vaikeinakaan kahta viikkoa yhtäjaksoisesti. Pitkäaikaiseen masennukseen ei liity hypomaniaa (lievä mielialan nousu) eikä psykoottisuutta. Potilas on tyypillisesti saamaton, ja hänellä on huono itsetunto ja/tai univaikeuksia. Tavallisia oireita ovat myös keskittymisvaikeudet, itkuisuus, syrjään vetäytyminen, yleinen haluttomuus ja menneiden murehtiminen. Potilas saattaa kokea ärtyneisyyttä, mutta se ei näy ulospäin. Ulkopuolisen mielestä näyttää siltä, että potilas selviytyy jokapäiväisen elämän perusvaatimuksista. Pitkäaikaisissa mielialahäiriöissä masennusoireet aiheuttavat kuitenkin vuosia kestäessään kärsimystä ja selvää toimintakyvyn heikkenemistä. Myös itsemurhavaara on suurentunut. Koska potilas on usein tottunut oireisiinsa, hän ei välttämättä tuo niitä spontaanisti esille. On arvioitu, että pitkäaikaista masennusta potevalla henkilöllä on jopa 10 %:n vaara sairastua masennustilaan tai toistuvaan masennukseen vuoden aikana. Pitkäaikaisen masennuksen yhteydessä esiintyy melko usein myös ahdistuneisuushäiriö tai persoonallisuushäiriö. Persoonallisuushäiriön piirteet saattavat hävitä, kun potilaan masennus paranee. Kaksisuuntainen mielialahäiriö (F31) Tyyppi I:n kaksisuuntaisessa mielialahäiriössä esiintyy masennusjaksojen lisäksi selviä ma-
15 14 niavaiheita, joihin voi liittyä psykoottisia oireita (harhaluuloja ja aistiharhoja). Sekamuotoisella sairastamisjaksolla tarkoitetaan samanaikaisia masennus- ja maniaoireita tai niiden nopeaa vuorottelua. Tyyppi II:n kaksisuuntaiseen mielialahäiriöön liittyy masennusjaksojen lisäksi hypomaniaa, muttei psykoottisuutta. Potilas ja omaiset eivät aina huomaa hypomaniaa. Tyypillisesti potilaalla on taipumus nukkua tavallista vähemmän hypomanian aikana ja tavallista enemmän depressiovaiheen aikana. Lapsilla ja nuorilla kaksisuuntainen mielialahäiriö on aikuisiin verrattuna hieman erilainen. Syklisyys ei ole yhtä selkeää, ja korostuneen levottomuuden vuoksi erotusdiagnoosin tekeminen aktiivisuuden ja tarkkaavuuden häiriöihin nähden voi olla vaikeaa. Diagnoosi voi selvitä vasta omaisten antaman tiedon avulla. Kaksisuuntaista mielialahäiriötä sairastavat potilaat on hyvä ohjata erikoislääkärin konsultaatioon tai hoitoon. Masennusoireinen käytöshäiriö (F92.0) Lapsilla ja nuorilla masennuksen ja käytöshäiriöiden samanaikainen esiintyminen on niin yleistä, että niiden yhdistelmälle on annettu oma numeronsa ICD-10:n tautiluokituksen osiossa Tavallisesti lapsuus- tai nuoruusiässä alkavat käytös- ja tunnehäiriöt (F90 F98). Tähän ryhmään kuuluu lapsuusiän käytöshäiriön (F91) ja jatkuvan, merkittävän mielialan laskun (F30 F39) yhdistelmä, ja tätä havaitaan erityisesti karuissa olosuhteissa eläneillä lapsilla ja nuorilla Liitännäisoireet Varsinaisten masennusoireiden lisäksi potilas saattaa kärsiä masennuksen liitännäisoireista. Tavallisin niistä on ahdistuneisuus, joka saattaa ilmetä somaattisina oireina (takykardia, hikoilu ja/tai huimaus) ja jopa paniikkikohtauksina. Usein taudinkuvaan kuuluvat erilaiset kivut, esim. päänsärky, sekä ärtyneisyys. Joskus masennukseen liittyy hypokondrisuutta, jopa pakkoajatuksia. Kun potilas valittaa näitä oireita, lääkärin olisi otettava huomioon masennuksen mahdollisuus Ikäryhmiin ja sukupuoleen painottuvat oireet Vaikka masennussairauksien diagnostiset kriteerit ovat lähes samat eri ikäryhmissä, eriikäisten oireet painottuvat hieman eri tavoin. Kun lapsen normaalisti pitäisi pystyä siirtymään kehitysvaiheesta toiseen ja oppia uusia taitoja, masentuneen lapsen kehitys hidastuu ja pahimmillaan pysähtyy. Tämä voi näkyä normaalin kasvun häiriintymisenä tai tyypillisesti motorisen, kielellisen ja sosiaalisen kehityksen hidastumisena. Pitkäaikainen ja hoitamaton masennus huonontaa myös lapsen älyllistä suoriutumista ja ilmenee mm. kouluvaikeuksina (taulukot 2 ja 3). Vauvaikäisten masennuksen oireiden tunnistamisessa on keskeistä lapsen ja vanhemman vuorovaikutuksen huomiointi. Erityisesti silloin tulee kiinnittää huomiota tilanteeseen ja lapsen seuraamiseen, kun äidin synnytyksen jälkeinen masennus jatkuu yli kuusi kuukautta. Puolella masentuneiden äitien vauvoista on havaittavissa ongelmia vuorovaikutuksessa. Lapsen oireilu voi näkyä vuorovaikutuksesta vetäytymisenä, apaattisuutena ja passiivisuutena. Se voi myös ilmetä siten, että lapsen kyky sisäisten jännitteiden hallintaan häiriintyy, jolloin lapsi on käsittelyarka ja ärtynyt. Tällaisten vauvojen biologisten perustoimintojen säännönmukaisuus voi myös häiriintyä. Niin ikään lapsen pituuden ja painon kehitys voi pysähtyä (failure to thrive -oireyhtymä). Masentuneelle leikki-ikäiselle (3 5-vuotias) on ominaista toisaalta mielialan laskuun ja anhedoniaan liittyvä ilottomuus, toisaalta käyttäytymisessä näkyvät oireet, jolloin ympäristö kokee lapsen hankalaksi ja häntä rangaistaan oireista. Tapaturma-alttius on tyypillistä masentuneelle lapselle. Tällaisen lapsen leikeissä esiintyy toistuvasti tuhoamisen ja kuoleman teemoja. Myös taantumista voi ilmetä jo opituissa taidoissa. Lapsi valittaa, ettei kukaan välitä hänestä tai ei halua leikkiä hänen kanssaan. Aikuisiin takertumista esiintyy usein, ja vaikeimmillaan se ilmenee vahvana eroahdistuksena. Päänsärky, toistuvat vatsavaivat ja pahoinvointi ovat tyypillisiä psykosomaattisia oireita.
16 15 Taulukko 2. Masennuksen oireita lapsilla ja nuorilla Imeväisikä Syömishäiriöt Unen häiriöt, liiallinen nukkuminen Failure to thrive Vetäytyminen vuorovaikutuksesta Jännittyneisyys, ärtyneisyys Leikki-ikä Ilottomuus, vetäytyminen Psykomotorinen viivästyminen Hypoaktiivisuus Puhe niukkaa Levottomuus, tottelemattomuus Karkailu Kouluikä Onnettomuusalttius Syömishäiriöt Unen häiriöt Ärtyneisyys Somaattiset oireet Vatsakivut Päänsärky Ärtyneisyys ja epäsosiaalinen käytös Keskittymiskyky huononee Kouluhaluttomuus Koulusuoritusten huonontuminen Ikävystyminen, kaikki on tylsää Rauhattomuus Motoriikan hidastuminen tai kiihtyminen PelIen rooli Taulukko 3. Masennukselle altistavia tekijöitä lapsilla ja nuorilla Häiriintynyt perheen vuorovaikutus Vanhempien psykopatologia Raskaat elämäntapahtumat, etenkin menetykset Kouluvaikeudet Huono itsetunto Ikä nuoruusiässä riski suurenee Sukupuoli: puberteetista lähtien tytöillä yleisempää Lähisukulaisilla esiintynyt masennusta Pitkäaikaiset somaattiset sairaudet ja vammat Kouluiässä lapsen masentuneisuus voi ilmetä koulusuoritusten huonontumisena, mikä usein johtuu masennukseen liittyvistä keskittymisvaikeuksista. Vetäytyminen ikätovereista ja harrastuksista sekä yleinen ikävystyminen ovat tyypillisiä oireita. Unen häiriöihin liittyy usein päiväväsymystä, mutta myös syömishäiriöt ja itsetuhoinen käytös kuuluvat oirekuvaan. Masentunut mieliala näkyy lapsen ilmeissä ja eleissä, ja hänen motoriikkansa voi olla hidastunutta tai kiihtynyttä. Lapsella on toverisuhteissa vaikeuksia, ja hän voi ottaa itselleen pellen roolin, millä hän pyrkii torjumaan masennuksen tunteita ja saamaan itselleen myönteistä huomiota. Toisaalta huono pettymysten sietokyky ja huono itsetunto näkyvät usein aggressiivisena ja tuhoavana käyttäytymisenä sekä puheessa että toiminnassa. Lapsen itsemurhauhkaukset ja -yritykset sekä toteutetut itsemurhat kuvastavat masennuksen vakavia seurauksia, jotka joskus piiloutuvat toistuviin onnettomuuksiin joutumisina ja tapaturmina. Nuoruusiässä masennuksen oireet muistuttavat aikuisten masennustiloja. Tyypillisiä masentuneen nuoren ajatusmalleja ovat tunteet omasta huonommuudesta ja kelpaamattomuudesta sekä häpeän ja syyllisyyden tunteet. Masentunut nuori ei tunnista omaa onnistumistaan eikä hyviä suorituksiaan. Valitettavan usein nuori on kärsinyt masennuksesta jo pitkään ja kehittänyt itselleen hankalan nuoren leiman, jolloin ympäristön toi-
17 16 menpiteet ovat rankaisevia eivätkä hoitavia. Ylitunnollisia tyttöjä ja epäsosiaalisia poikia on muita enemmän masennuksen vuoksi hoitoon tulleissa. Masennuksen käänteisoireet (liikasyönti ja liikanukkuminen) ovat tavallisempia nuorilla aikuisilla kuin keski-iän ylittäneillä. Nuorten päihde- ja huumeongelmien taustalla on paljon tunnistamatonta ja hoidon ulkopuolella olevaa masennusta. Tämän vuoksi päivystyspisteissä tulisi kiinnittää erityistä huomiota intoksikaatio-oireiden vuoksi hoitoon tulleiden nuorten jälkiseurantaan ja varmistaa, että suunniteltu jatkohoito todella pääsee alkuun. Synnytyksen jälkeinen masennustila (F53.0) (puerperaalinen oireyhtymä) kestää yli kaksi viikkoa ja täyttää masennustilan oirekriteerit. Se voi alkaa päiviä viikkoja synnytyksen jälkeen. Se voi helposti jäädä huomaamatta, vaikka ilmaantuvuus on kolminkertainen muihin elämänvaiheisiin verrattuna. Masennuksen oireet kehittyvät usein pikkuhiljaa, ja syinä pidetään sekä hormonaalisia muutoksia että elämäntilanteen muutosta ja riittämättömyyden tunteita uusien haasteiden edessä varsinkin, jos tukea ei ole tarjolla. Äidin voi olla vaikea tunnustaa masennustaan tässä vaiheessa, jossa kuuluisi olla onnellinen vauvastaan. Edinbourgh Postnatal Depression Scale (EPDS) voisi olla laajemmassakin käytössä neuvoloissa auttamassa henkilökuntaa diagnoosin määrittämisessä. Myös äidin muut riskitekijät tulee kartoittaa, esim. äidin omat tai perheessä ilmenevät mielialahäiriöt. Masennuksen mahdollisuutta ei saa unohtaa hoidettaessa vaihdevuosi-ikäisiä naisia, ja todettu masennus hoidetaan masennuslääkkeellä. Muut vaihdevuosioireet on arvioitava erikseen. Masennuksen havaitseminen iäkkäillä henkilöillä on vaikeaa, koska masennuksen oireet voivat olla erilaisia. Ahdistuneisuus, levottomuus, univaikeudet, hypokondriat sekä muisti- ja orientaatiohäiriöt ovat tavallisia. Toisaalta vanhusten masennustilaan liittyvä desorientaatio, muistivaikeudet ja apaattisuus voivat tuoda mieleen dementian. Lääkehoitokokeilu voi paljastaa masennuksen oireiden syyksi Somaattisiin sairauksiin liittyvä masennus Somaattisiin sairauksiin liittyvät masennusta muistuttavat oireet Monet somaattiset sairaudet aiheuttavat yleistä uupumusta ja siitä johtuvaa keskittymiskyvyn vaikeutta ja jopa psykomotorista hidastumista. Somaattisen sairauden aiheuttama kipu voi johtaa unettomuuteen, keskittymisvaikeuksiin, anhedoniaan tai ärtyneisyyteen. Näin masennussairauksissa ja somaattisissa sairauksissa on paljon samoja oireita, eikä aina ole selvää, mistä oireet johtuvat. Masennuslääkkeet saattavat auttaa potilasta, vaikkei hänellä olisikaan masennustilan edellyttämää määrää oireita. Hoidon kannalta ei siten aina ole välttämätöntä tietää, johtuuko oire ensisijaisesti somaattisesta sairaudesta vai masennuksesta. Somaattisten oireiden syy tulee silti selvittää. Elimellinen mielialahäiriö (F06.3) Eräät somaattiset sairaudet saattavat vaikuttaa myös suoraan aivojen toimintaan ja aiheuttavat masennusoireita. Kilpirauhasen vajaatoiminnassa potilaan olemus tuo mieleen masennustiloissa ilmenevän psykomotorisen hidastuneisuuden. Usein oireina esiintyy myös apatiaa, keskittymisvaikeuksia ja lihomista, vaikkei ruokahalu olisikaan lisääntynyt. Kilpirauhasen liikatoiminnan oireena masennus on harvinaisempi. Kilpirauhassairauksien yleisyyden takia toimintahäiriöt tulisi selvittää laboratoriokokein. Kilpirauhashäiriöisen henkilön löylynsietokyky on tavallista heikompi, mikä on kliinikolle tärkeä anamnestinen tieto. Cushingin oireyhtymään liittyvällä masennustilalla ei ole selviä erityispiirteitä. Addisonin taudissa esiintyy asteenisuutta ja ärtyneisyyttä. Primaarisessa hyperparatyreoosissa esiintyy väsymyksen ohella usein sekavuutta. On arvioitu, että %:lla Parkinsonin tautia, Huntingtonin tautia, multippeliskleroosia, aivohalvausta ja Alzheimerin tautia sairastavista potilaista on jossakin vaiheessa masennustila. Aivoleesiot saattavat aiheuttaa masennusta. B 12 -vitamiinin puutteen,
18 17 haimakarsinooman ja SLE-taudin sekä eräiden tulehdussairauksien, kuten mononukleoosin, arvellaan myös voivan vaikuttaa suoraan aivoihin ja aiheuttavan masennusoireita. Sidekudossairauksien steroidihoito voi aiheuttaa masennusta. Somaattisia tekijöitä selvitetään potilaan anamneesin ja statuksen mukaan. Esimerkiksi keuhkosyöpäpotilaan masennuksessa on syytä muistaa aivometastaasin mahdollisuus. Hoitoresistentissä masennuksessa on somaattisten sairauksien selvittelyyn kiinnitettävä erityistä huomiota. Somaattisiin sairauksiin liittyvä reaktiivinen masennus Somaattinen sairaus on yleensä myös psykologinen rasite, joka voi laukaista masennustilan, toistuvan tai pitkäaikainen masennuksen tai kaksisuuntaisen mielialahäiriön. Varsinkin äkillisissä vakavissa sairauksissa potilas on taipuvainen aluksi kieltämään tilanteensa saadakseen ahdistuksen hallintaan. Kieltämisen vähentyessä psyykkinen reagointi tulee esille reaktiivisena masennuksena, tuskaisuutena tai tiettyjen luonteenpiirteiden korostumisena. Masennuksen takia potilaan kuntoutuminen esimerkiksi aivohalvauksesta voi vaikeutua selvästi. Pitkäaikaista masennusta saattaa esiintyä jatkuvana tai vaihtelevana reaktiona krooniseen somaattiseen sairauteen. Lapsille ja nuorille diabetekseen sairastuminen muodostaa ikäkautta suuremman riippuvuuden aikuisista, mikä aiheuttaa usein kiukkua ja halua poiketa hoitosuosituksista. Diabetes rajoituksineen antaa mahdollisuuden lapsen tai nuoren passiiviseen itsetuhoiseen käyttäytymiseen. Nuoruusiässä diabeteksen hoitoon liittyvä, aikuisten harjoittama kontrolli, joka kohdistuu nuoren ruumiiseen, haittaa erästä nuoruuden keskeistä kehitystehtävää oman ruumiin haltuunottoa. Astma on toinen yleinen sairaus, jolla saatttaa olla psyykkisiä seurannaisvaikutuksia. Oireilun rajuus ja henkeä uhkaavuus tuovat kuoleman mahdollisuuden konkreettisesti lapsen ja nuoren elämään. Nuoruusiässä tärkeät lemmikkieläimet synnyttävät ristiriitoja perheessä. Uusille diabetes-, astma- ja syöpälapsipotilaille annettu lastenpsykiatrin konsultaatio on osoittautunut hyödylliseksi varhaisinterventioksi Lääkkeiden aiheuttamat masennustilat Joskus lääkeaineet voivat aiheuttaa masennusta (taulukko 4). Keskushermostoon vaikuttavien lääkkeiden käytön tai niistä vieroituksen yhteydessä esiintyy masennusoireita. Jos masennus jatkuu yli kuukauden lääkeaineen käytön lopettamisen jälkeen, on arvioitava, onko kyseessä sittenkin varsinainen masennussairaus. Masennusoireita ilmenee mm. alkoholia, bentsodiatsepiineja, kortikosteroideja ja ehkäisytabletteja käytettäessä. Myös psykoosilääkkeiden käyttäjillä todetaan masennusoireita melko usein. Voi kuitenkin olla vaikea eritellä lääkkeen ja perustaudin, kuten skitsofrenian, osuutta oireiden taustalla. Psykoosilääkehoidon aiheuttama voimattomuuden tunne ja akatisia voivat myös muistuttaa masennusta. Klonidiinin käyttöön liittyy pikemminkin väsymystä ja voimattomuuden tunnetta kuin tyypillistä masennusta. Digoksiinin käyttäjillä on todettu keskimääräistä useammin masennusoireita, mutta syysuhteet ovat epäselviä. Lipidiliukoisimpien beetasalpaajien, erityisesti propranololin ja alfasalpaajista pratsosiinin on epäilty aiheuttavan satunnaisesti masennusta. Fluorokinolonien, tulehduskipulääkkeistä erityisesti indometasiinin, sekä disulfiraamin ja metoklopramidin on kuvattu aiheuttaneen Taulukko 4. Lääkkeitä, joiden käytön yhteydessä voi ilmetä masennuksen oireita Bentsodiatsepiinit Digoksiini Disulfiraami Ehkäisytabletit Fluorokinolonit Indometasiini Klonidiini Kortikosteroidit Metoklopramidi Metyylidopa Pratsosiini Propranololi
19 18 satunnaisesti masennusoireita, mutta syysuhteiden selvittäminen on vaikeaa. Vieroitusoireisiin liittyviä masennusoireita on kuvattu opioidien, bentsodiatsepiinien ja amfetamiinin käytön lopettamisen yhteydessä. Anabolisten steroidien suuriannoksisen käytön lopettaminen saattaa myös aiheuttaa masennusta. 1.2 Ahdistuneisuushäiriöt Esiintyvyys Suomessa ahdistuneisuushäiriöitä on arvioitu esiintyvän noin 5 6 %:lla aikuisväestöstä. Tämän lisäksi ICD-10:n tautiluokituksessa ahdistuneisuushäiriöksi luetaan ahdistuneisuutena ilmenevä sekamuotoinen ahdistus- ja masennustila, johon liittyy myös lieviä masennusoireita. Se saattaa olla kaikkein yleisin ahdistuneisuushäiriö. Sekamuotoista ahdistus- ja masennustilaa, yleistynyttä ahdistuneisuushäiriötä tai paniikkihäiriötä sairastavia potilaita näkyy lääkäreiden vastaanotoilla useammin kuin väestössä keskimäärin. Erikoislääkärille hakeutuu kuitenkin vain osa näistä potilaista Oireet Yleistynyt ahdistuneisuushäiriö (F41.1) Yleistyneessä ahdistuneisuushäiriössä esiintyy yli puolen vuoden ajan vaihtelevasti somaattistyyppisiä ahdistusoireita, jotka eivät kuitenkaan pahene paniikkikohtauksiksi. Potilas on huolestunut ja ylihuolehtiva. Hänellä ilmenee mm. hermostuneisuutta, vapinaa, lihasjännitystä, hikoilua, heikotusta, sydämentykytystä, huimausta tai ylävatsavaivoja. Sosiaalisten tilanteiden pelko (F40.1), paniikkihäiriö (F41.0) ja julkisten paikkojen pelko (F40.0) Paniikkikohtauksia esiintyy paitsi paniikkihäiriössä, usein myös pelko-oireisissa (foobisissa) ahdistuneisuushäiriöissä, kuten sosiaalisten tilanteiden pelossa sekä myös traumaperäisessä stressireaktiossa (F43.1), jota ICD- 10:ssä ei lueta ahdistuneisuushäiriöihin. Julkisten paikkojen pelossa potilas saa ahdistusoireita paikoissa tai tilanteissa, joista on vaikea tai noloa poistua tai joissa ei ole apua saatavana paniikkikohtauksen aikana. Agorafobisia pelkoja ovat mm. kotoa lähtemisen pelko, väkijoukossa, jonossa tai julkisissa paikoissa olemisen pelko tai yksin julkisella kulkuvälineellä matkustamisen pelko. Potilas välttää turvattomuutta ja ahdistusta herättäviä tilanteita ja paikkoja, jolloin hänen elämänsä kapeutuu. Tärkeä erotusdiagnostinen tieto on, että paniikkikohtaus saattaa tulla yksinkin ollessa. Sen sijaan sosiaalisten tilanteiden pelossa kohtaus tulee, kun potilas uskoo joutuvansa muiden tarkkailun kohteeksi. Paniikkikohtauksen oireet saavuttavat tyypillisesti huippunsa 10 minuutissa. Ahdistuskohtausten kestäessä useita tunteja saattaa kyseessä olla persoonallisuushäiriöön liittyvä ahdistus, joka ei välttämättä reagoi lääkehoitoihin. Tavallisia oireita ovat sydämentykytys, hikoilu, heikotus/huimaus, mahasuolikanavan oireet, epätodellisuuden tunne, kylmän ja kuuman olon vuorottelu, vapina ja hulluksi tulemisen pelko. Lisäksi osalla potilaista, varsinkin paniikkihäiriössä, esiintyy useita erilaisia oireita, kuten hengenahdistusta, tukahduttavaa oloa, rintakipua, puutumista ja kuolemanpelkoa. Sosiaalisen fobian paniikkikohtauksissa esiintyy punastumista ja vapinaa useammin kuin muissa paniikkihäiriöissä. Joillakin potilailla on paniikkihäiriön vallitsevana oireena huimaus tai mahasuolikanavan oireet. Sekamuotoinen ahdistus ja masennustila (F41.2) Jos ahdistus- ja masennusoireita ilmenee yhtä aikaa niin, etteivät kummatkaan oireet erikseen täytä erillisten diagnoosien kriteereitä, tehdään sekamuotoisen ahdistus- ja masennustilan diagnoosi. Tämä sisältää lievän ja väliaikaisen ahdistus- ja masennustilan. Kun oireet jatkuvat yli kahden vuoden ajan, diagnoosi muutetaan pitkäaikaiseksi masennukseksi (ks. s. 13). Lapsuuden eroahdistushäiriö (F93.0) Ahdistuksen pääaiheena on eron pelko. Häiriössä eroahdistus poikkeaa normaalista erotilanteisiin liittyvästä ahdistuksesta siten, että
20 19 ahdistus on voimakkuudeltaan epätavallista, jatkuu tavanomaista kauemmin ja siihen liittyy huomattavia sosiaalisen toiminnan ongelmia. Usein tämä ilmenee kieltäytymisenä kouluun menosta (koulussa ala-asteilla esiintyvä koulufobia ). Tätä myöhemmin alkava, erityisesti nuoruusiässä koulusta poisjääminen ei kuitenkaan tavallisesti johdu eroahdistushäiriöstä vaan esimerkiksi sosiaalisesta fobiasta tai masennusoireisesta käytöshäiriöstä Elimellinen ahdistuneisuushäiriö (F06.4) Somaattiset sairaudet saattavat vaikuttaa suoraan aivoihin ja aiheuttaa elimellisen ahdistuneisuushäiriön, johon ei liity deliriumia. Se muistuttaa oireiltaan yleistynyttä ahdistuneisuushäiriötä, paniikkihäiriötä tai niiden yhdistelmää. Endokrinologiset sairaudet, kuten kilpirauhasen liikatoiminta (joskus myös vajaatoiminta), Cushingin oireyhtymä, Addisonin tauti, premenstruaalinen oireyhtymä tai hyperparatyreoosi, saattavat aiheuttaa ahdistuneisuutta, ja äkillinen hypoglykemia, feokromosytooma ja karsinoidioireyhtymä voivat aiheuttaa jopa paniikkikohtausten kaltaisia tiloja. Monet neurologiset sairaudet, kuten aivokasvaimet, enkefaliitit, multippeliskleroosi ja vestibulaariset häiriöt, saattavat aiheuttaa elimellistä ahdistuneisuushäiriötä. Psykomotoriset epilepsiakohtaukset voivat muistuttaa paniikkikohtausta, joskin ne ovat tyypillisesti paniikkikohtauksia lyhytkestoisempia. TIAkohtauksissa esiintyy neurologisia puutosoireita, jotka eivät liity paniikkihäiriöön. Joskus paniikkikohtausta muistuttavan oireiston taustalla on temporaaliepilepsia. Aivojen hypoksemiaa aiheuttavat sairaudet, kuten hengityselinten sairaudet, kardiologiset tai hematologiset sairaudet, voivat aiheuttaa voimakastakin ahdistuneisuutta. Astmakohtaus tai keuhkoembolia voi muistuttaa pinnallisesti paniikkikohtausta, mutta kliininen kuva ja tavallisesti pitempi oireiden kesto paljastavat sairauden laadun. Erona paniikkihäiriöön paroksysmaalisessa supraventrikulaarisessa takykardiassa rytmihäiriö alkaa ja loppuu jyrkästi muutaman lyönnin aikana. Jos syke on yli 140, tilanne viittaa varsinaiseen rytmihäiriöön. Epätyypillinen rintakipu (ei painava, ei substernaalinen, ei rasituksessa, nitro ei auta) on hyvin yleinen paniikkihäiriön oire. Imeytymishäiriöihin liittyvä B 12 -vitamiinin puute saattaa provosoida paitsi masennusta, myös ahdistuneisuutta. Porfyriatautien yhteydessä esiintyy melko usein levottomuutta ja unettomuutta. Niitä olisi syytä epäillä, kun vatsavaivojen jälkeen alkavat psyykkiset oireet, vaikka neurologisia oireita ei vielä olisikaan Lääkkeiden, nautintoaineiden ja huumeiden aiheuttama ahdistus Tietyt lääkeaineet voivat myös aiheuttaa ahdistuneisuutta (taulukko 5). Alkoholin ja kahvin käyttö sekä amfetamiinin, kokaiinin, kannabiksen tai hallusinogeenin käyttö sekä niistä ja bentsodiatsepiinistä vieroitus voivat aiheuttaa voimakastakin ahdistusta. Kahvin liikakäyttöä tulee epäillä Taulukko 5. Lääkkeitä, jotka voivat aiheuttaa ahdistuneisuutta analgeetit anestesia-aineet antihistamiinit, väsyttävät antikolinergiset aineet ehkäisytabletit epilepsialääkkeet sympatomimeetit insuliini kilpirauhashormonit litium masennuslääkkeet Parkinsonin taudin lääkkeet psykoosilääkkeet sydänlääkkeet verenpainelääkkeet erityisesti, jos ahdistuneisuuteen liittyy lähes säännöllisesti ilmaantuvia sympaattisen hermoston yliärsytysoireita ja toistuvia unihäiriöitä. Jos herää epäily huumeiden käytöstä, saattavat laboratoriotestit olla paikallaan. Raskasmetallit ja monet toksiset aineet, kuten bensiini ja maalit, eräät hyönteismyrkyt, hermokaasut, hiilimonoksidi ja hiilidioksidi, saattavat aiheuttaa ahdistuneisuutta vaikuttamalla haitallisesti suoraan aivoihin.